open-index/open-wikipedia-markdown huggingface dataset:
Där jag är e're alltid bäst

**Där jag är e're alltid bäst** on ruotsalaisen Magnus Ugglan vuonna 2000 julkaistu albumi. Se on Ugglan kahdestoista studioalbumi ja kuudestoista albumi yhteensä. Albumi äänitettiin Jail House- ja Cosmos studios -studioissa.

Albumin kappaleet "Nitar & läder", "Hotta brudar", "Morsan é okej" ja "Stockholms heta nätter" julkaistiin singleinä vuonna 2000.

Levyn kappaleet ovat tyyliltään varsin erilaisia Ugglan aikaisempiin levyihin verrattuna. Kitaroissa on melko paljon säröä ja kappaleiden rakenteet ovat melko yksinkertaisia. Rakkautta käsittelevät kappaleet "I hela världen", "Kand det vara kärlek" ja "I himmelen" tosin ovat rauhallisia ja herkkiä.

## Kappalelista

# *Stockholms heta nätter* (3.35)
# *Nitar och läder* (4.03)
# *Dumma flickor* (3.40)
# *Morsan e’ okej* (3.23)
# *Stockholms största teaser* (3.44)
# *Hotta brudar* (3.08)
# *I hela världen* (4.34)
# *Testosteron* (3.53)
# *Inte alls förbannad* (2.38)
# *Kan det vara kärlek* (3.01)
# *Klättermusen* (4.11)
# *I himmelen* (3.46)

## Muusikot

* Magnus Uggla (laulu)
* Peter Kvint (kitara, basso, syntikka)
* Per Lindvall (rummut)
* Andreas Dahlbäck (rummut)
* Pontus Frisk (syntikka, piano)
* Simon Nordberg (syntikka)
* Jerker Odelholm (basso)

## Lähteet
* Magnus Uggla – The Uggly Strix-Site
Michael Boogerd

**Michael Boogerd** (s. 28. toukokuuta 1972 Haag) on alankomaalainen ammattipyöräilijä, joka lopetti uransa kauden 2007 jälkeen. Hän saavutti suurimmat menestyksensä yhden päivän klassikoissa, joissa tuli tunnetuksi ”ikuisena kakkosena”. 

Boogerd ajoi koko vuonna 1994 alkaneen ammattilaisuransa samassa tallissa, joka tunnettiin hänen debyyttikaudellaan nimellä Word Perfect, vuonna 1995 nimi oli Novell ja vuodesta 1996 alkaen Rabobank. Boogerd voitti vuonna 1999 sekä Pariisi–Nizza-ajon että Amstel Gold Racen. Ranskan ympäriajossa hän voitti etapin vuosina 1996 ja 2002; hänen paras kokonaissijoituksensa Tourilla on viides tila vuodelta 1998. 

Vuonna 2013 Boogerd myönsi käyttäneensä dopingia uransa aikana vuosina 1997–2007. Hän kertoi käyttäneensä epo-hormonia, kortisonia ja verensiirtoja.

## Saavutuksia
;1996
* 1. Ranskan ympäriajo, 6. etappi
;1997
* 1. Alankomaiden maantiepyöräilymestaruuskilpailu
* 4. Dauphiné Libéré, kokonaiskilpailu
*16. Ranskan ympäriajo, kokonaiskilpailu
;1998
* 1. Alankomaiden maantiepyöräilymestaruuskilpailu
* 1. Settimana Catalana, kokonaiskilpailu
* 2. Giro di Lombardia
* 4. Amstel Gold Race
* 4. Baskimaan ympäriajo, kokonaiskilpailu
* 5. Ranskan ympäriajo, kokonaiskilpailu
* 5. Liège-Bastogne-Liège
* 6. Maantieajon MM-kilpailu
;1999
* 1. Pariisi-Nizza
* 1. Giro dell'Emilia
* 1. Amstal Gold Race
* 1. Milano-Vignola
* 1. Baskimaan ympäriajo, etappi 5A 
* 2. Liège-Bastogne-Liège
* 2. Settimana Catalana, kokonaiskilpailu
* 2. Maailmancup, kokonaiskilpailu
* 2. UCI maailmanranking
* 5. La Flèche Wallonne
* 6. Züri-Metzgete
*14. MM-kilpailut
;2000
* 1. Tirreno-Adriatico, 7. etappi
* 2. Amstal Gold Race
*11. MM-kilpailut
;2001
* 1. Settimana Catalana, kokonaiskilpailu
* 1. Brabantse Pijl
* 1. Baskimaan ympäriajo, pistekilpailu
* 3. Tirreno-Adriatico, kokonaiskilpailu + 7. etapin voitto
* 3. Giro di Lombardia
* 5. Liège-Bastogne-Liège
*10. Ranskan ympäriajo, kokonaiskilpailu
;2002
* 1. Alankomaiden ympäriajo, etappi 6
* 3. Amstel Gold Race
* 4. Baskimaan ympäriajo, kokonaiskilpailu 
* 6. Giro di Lombardia
*12. Ranskan ympäriajo, kokonaiskilpailu + 16. etapin voitto
*17. Italian ympäriajo, kokonaiskilpailu
;2003
* 1. Brabantse Pijl
* 2. Amstel Gold Race
* 2. Maailmancup, kokonaiskilpailu
* 3. Liège-Bastogne-Liège
* 4. Züri-Metzgete
* 4. Tirreno-Adriatico, kokonaiskilpailu
* 5. Maantieajon MM-kilpailut
;2004
* 2. Amstel Gold Race
* 2. Liège-Bastogne-Liège
* 2. Giro di Lombardia
* 6. Tirreno-Adriatico, kokonaiskilpailu
* 7. Maantieajon MM-kilpailu
;2005
* 2. Amstel Gold Race
* 3. Liège-Bastogne-Liège
;2006
* 1. Alankomaiden maantiepyöräilymestaruuskilpailu
* 3. Amstel Gold Race
* 4. Züri-Metzgete
* 5. Liège-Bastogne-Liège
* 5. Tirreno-Adriatico, kokonaiskilpailu
* 8. Giro di Lombardia
*14. Ranskan ympäriajo, kokonaiskilpailu
;2007
* 5. Amstel Gold Race
* 6. Liège-Bastogne-Liège
*12. Ranskan ympäriajo, kokonaiskilpailu
*12. Maantieajon MM-kilpailu

## Lähteet
* Michael Boogerd Trap&ndash;Friis-tietokannassa 

### Viitteet

## Aiheesta muualla
* Virallinen nettisivu
Cremaster-lihas

**Cremaster-lihas** eli *kiveksen kohottajalihas* () on korimainen kivestä ympäröivä ohut sileä lihas, joka jatkuu kivespussista nivuskanavaan. Se säätelee kiveksen korkeutta ja kivespussin kireyttä.

## Toiminta ja merkitys

Cremaster-lihasten supistuessa kivekset nousevat ylöspäin siittimen tyven juurelle ja kivespussi kiristyy, lihasten veltostuessa kivekset puolestaan laskeutuvat alemmas ja kivespussi löystyy. Cremaster-lihaksen säätely voi tapahtua nopeasti ja näkyvästi, mutta tahdosta riippumatta.

Kivesten korkeuden ja kivespussin kireyden säätelyllä pyritään säilyttämään kivesten toiminnan ja siittiötuotannon kannalta sopiva lämpötila, joka on hieman alhaisempi kuin elimistön sisälämpötila. Jos kivesten lämpötila on liian korkea, ne roikkuvat alempana, kauempana muusta kehosta jäähtyen. Lisäksi löysän kivespussin iho on ohut, mikä tehostaa jäähtymistä. Kivesten kylmetessä liikaa ne vetäytyvät ylöspäin lähemmäksi kehoa, jolloin ne lämpenevät. Cremaster-lihas voimakkaasti supistuessaan saattaa vetää kivekset osittain nivuskanavan sisälle, joissain tapauksissa jopa kokonaan.

Cremaster-lihas veltostuu tyypillisesti lämpimässä, kuten suihkussa, kylvyssä tai saunassa, jolloin kivekset roikkuvat alempana. Kylmässä, kuten uidessa viileässä tai kylmässä vedessä tai kylmällä ilmalla, cremaster-lihas supistuu, jolloin kivekset ovat ylhäällä ja kivespussi on kireä. Cremaster-lihas saattaa supistua myös seksuaalisen kiihottumisen seurauksena. Cremaster-heijasteessa (ks. Refleksi) cremaster-lihas supistuu sillä puolella, jolla varovasti ärsytetään reiden sisäpinnan ihoa. Heijaste on voimakkaampi lapsilla.

## Lähteet
Klassiska mästerverk

__NOTOC__
**Klassiska mästerverk** on Magnus Ugglan kokoelma-albumi, joka julkaistiin vuonna 2002. Se on hänen neljäs kokoelma-albuminsa, jos puolivirallinen Suomen markkinoille julkaistu Collection lasketaan mukaan. Yhteensä se on hänen seitsemästoista albumijulkaisunsa.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Alexandra Nice

**Alexandra Nice**, oikealta nimeltään **Aleksandra Groth** (s. 31. lokakuuta 1972 tai 1976, Gdynia) on puolalaissyntyinen pornonäyttelijä. 

Nice muutti 19-vuotiaana Yhdysvaltoihin ja opetti työkseen yhdysvaltainpuolalaisille lapsille puolan kieltä. Hän vaikutti pornoalalla vuosina 1995–2004 ja on nyt vetäytynyt Boca Ratoniin, Floridaan. Yhteensä hän on esiintynyt yli kahdessasadassa pääasiassa hardcore-tyylisessä pornoelokuvassa ja *[[Penthouse]]n* sivuilla.

## Kunniamaininnat
* XRCO Awards 2000: ehdokkuus luokissa *Orgasmic Oralist* ja *Paras nainen-nainen seksikohtaus*.

## Lähteet
Ksenija Sitnik

**Ksenija Sitnik** (, , s. 15. toukokuuta 1995) on valkovenäläinen laulaja. Hän edusti maataan vuoden 2005 lasten Eurovision laulukilpailussa ja voitti sen itse kirjoittamallaan laululla *My vmeste* (Olemme yhdessä). 

## Elämäkerta

Sitnik on syntynyt Mazyrissa, Valko-Venäjällä, jossa hän asuu yhä. Hänen isänsä on liikemies ja äitinsä UMES-musiikkikoulun johtaja. Hän harrastaa laulamisen lisäksi tanssia ja piirtämistä. Sitnikillä on isosisko, joka osallistuu myös lasten laulukilpailuihin.

Sitnik aloitti uransa hyvin nuorena. Hän on osallistunut monille festivaaleille, joista voittanut lasten kilpailun vuoden 2005 *Slavjanski Bazarissa* Vitsebskissä.

Sitnik tuli tunnetuksi euroopanlaajuisesti, kun hän voitti vuonna 2005 Lasten Eurovision laulukilpailun, jossa hän edusti kotimaataan Valko-Venäjää. Hän ei ollut suosittu ennakkoveikkauksissa, esimerkiksi Europrediction-kyselyssä hän jäi pisteittä ja sijoittui viimeiseksi. Hän voitti täpärästi vain muutamalla pisteellä toiseksi tulleen Espanjan Antonio Josén.

Sitnikistä tuli myös suosittu esiintyjä kotimaassaan. Hän tapasi muun muassa maan presidentin Aljaksandr Lukašenkan ja sai juontotöitä, kuten seuraavan vuoden Lasten Eurovision laulukilpailun karsinnat. Hän julkaisi marraskuussa 2006 CD-levyn ja sen yhteydessä nuottikirjan *My vmeste*.

## Diskografia
* My vmeste (2006)

## Aiheesta muualla
* Ksenija Sitnikin kotisivu 
* Valko-Venäjän television sivut
Luettelo kansallispuista

**Kansallispuu** on kansalliseksi symboliksi valittu puu.

## Kansallispuut

## Katso myös
* Kansalliskukka
* Kansalliseläin
* Suomen kansallissymbolit

## Lähteet
* 
* 

### Viitteet
The Blessed Hellride

**The Blessed Hellride** on heavy metal -yhtye Black Label Societyn albumi vuodelta 2003.

## Kappaleet
#
#
#
#
#
#
#
#
#
#
#

## Kokoonpano
* Zakk Wylde – laulu, kitara, basso, piano 
* Craig Nunenmacher – rummut

**Vierailevat muusikot**
* Ozzy Osbourne – taustalaulu kappaleessa "Stillborn"

## Arvostelut
* Imperiumi: 9/10
* Soundi: 

## Lähteet

## Aiheesta muualla
* 
*
María Isabel

**María Isabel López Rodríguez** (s. 4. tammikuuta 1995 Ayamonte, Huelvan maakunta, Espanja) on espanjalainen laulaja, joka voitti vuoden 2004 lasten Euroviisut kappaleella ”Antes muerta que sencilla”. 
Hänen vanhempansa ovat Julío López ja Marisa Rodríguez, hänellä on isoveli Saúl.

María Isabelin ensimmäinen studioalbumi *No me toques las palmas que me conozco* julkaistiin vuonna 2004 ja toinen, *Número 2*, lokakuussa 2005. Molemmat nousivat Espanjan listojen kärkeen. Kolmas albumi *Capricornio* julkaistiin Espanjassa marraskuussa 2006. María Isabel näyttelee myös espanjalaisessa elokuvassa *Ángeles S.A.*, joka sai ensi-iltansa joulukuussa 2007.

María Isabelin kotikunnassa Ayamontessa on hänen mukaansa nimetty puisto ja patsas.

## Diskografia
### No me toques las palmas que me conozco

# Antes muerta que sencilla
# La vida es bella
# Un muchacho 
# ¡No me toques las palmas que me conozco!
# Mi limusin 
# La noche y tu voz 
# Escalofrío
# La Pepa
# ¿Onde vas Marísabel? 
# Mira niño 

Albumi julkaistiin 2. marraskuuta 2004 ja sitä on myyty 500&nbsp;000 kappaletta.

### Número 2

# Pues va ser que no 
# Quién da le vez 
# Mi abuela 
# María Isabel número 2 
# Tu libertad 
# 3×2 
# Me enamoro 
# Original 
# La reina de la fiesta 
# Piel de chocolate 
# De Ayamonte pa'l mundo 
# En mi jardín 

Albumi julkaistiin 2. lokakuuta 2005. Sitä on myyty 200&nbsp;000 kopiota ja siltä on julkaistu singlenä kappaleet ”Pues va a ser que no”, ”En mi jardín” ja ”Quién da la vez”.

### Capricornio

# De qué vas 
# Súper guay 
# Vampira 
# Washisnein 
# Cometas de cristal 
# Mejor sola que mal acompañada 
# Comba María 
# Fantástica
# La maleta del abuelo 
# En mi escalera
# Yo soy del sur
# Sumar 
# Toma que dale
# Comme ci comme ça 
# Tómbola (duetto Marisolin kanssa)

Albumi julkaistiin 21. marraskuuta 2006. Sitä on myyty yli 80&nbsp;000 kappaletta. Singlenä on julkaistu kappale ”De qué vas”.

### Ángeles S.A.

# Mis ojos caramelo 
# Angelitos buenos 
# En este instante 
# El mundo al revés 
# Cuando no estás
# Entre montañas 
# Baila a mi vera 
# Dime por qué 
# Angelitos 
# Cuando no estás (karaoke)
# El mundo al revés (karaoke)
# Angelitos buenos (karaoke)

Albumi on kokoelma kappaleista samannimisessä elokuvassa. Elokuva sai ensi-iltansa 21. joulukuuta 2007. Albumia on myyty yli 40&nbsp;000 kopiota ja siltä on julkaistu singlenä kappaleet ”Cuando no estás”, ”El mundo al reves” ja "Angelitos Buenos".

## Lähteet

## Aiheesta muualla
*
Luettelo Pohjoismaiden suurimmista lentoasemista

* Reykjavíkin lentoaseman matkustajamäärä on vuodelta 2016

## Lähteet

*Avinor AS  
*Finavia Oyj 
*Isavia ohf.  
*Statistics Denmark 
*Transportstyrelsen
Heikkonäköisyys

**Heikkonäköisyys** on arkipäivän toimia haittaava näköaistin heikkeneminen. 

Heikkonäköisyys jaotellaan heikkonäköisyyteen ja vaikeaan heikkonäköisyyteen. Kyseessä on sokeutta lievempi ja huomattavasti yleisempi näkövamma. Heikkonäköisiksi ei määritellä ihmisiä, joiden näkökyky on silmälasien tai piilolinssien avulla normaali.

Heikkonäköisen näöntarkkuus on 0,05–0,3 normaalin tarkkuuden ollessa noin 0,8–2. Tiettyjen silmäsairauksien lisäksi heikkonäköisyydelle saattavat altistaa muun muassa ikääntyminen sekä A-vitamiinin puute ja aliravitsemus.

Maailman terveysjärjestön esittämän arvion mukaan maailmassa olisi tällä hetkellä noin 124 miljoonaa heikkonäköistä ihmistä.

## Lähteet
Esko Jantunen

**Esko Jantunen** (s. 26. syyskuuta 1954 Asikkala) on filosofian maisteri Tampereen yliopistosta (pääaineet tietotekniikka, matematiikka ja yritystalous). Hän työskentelee Saarioinen Oy:lle taloushallinnon ja tietotekniikan suunnittelijan tehtävissä.

Jantunen kärsii retinitis pigmentosasta ja on näkövammainen. Hän käyttää apunaan valkoista keppiä.

Jantunen nousi Tampereen seudun Näkövammaiset ry:n puheenjohtajaksi vuonna 1998 ja Näkövammaisten keskusliiton puheenjohtajaksi 2004. Hänestä tuli keskusliiton varapuheenjohtaja vuonna 2001. Näkövammaisten keskusliiton puheenjohtajana hän toimi vuoteen 2016 saakka.

## Lähteet
Frank Millerin Sin City: A Dame to Kill For

**Frank Millerin Sin City: A Dame to Kill For** () on jatko-osa vuonna 2005 julkaistulle elokuvalle *[[Sin City (elokuva)|Sin City]]*, joka perustui Frank Millerin samannimiseen sarjakuvaan. Tarinoista mukana on *Kaiken takana on nainen* (*A Dame to Kill For*) ja* Ihan tavallinen lauantai-ilta* (*Just Another Saturday Night*) sekä kaksi muuta elokuvaa varten tehtyä tarinaa: *The Long Bad Night* ja *Nancy's Last Dance*. Elokuvan ohjasi edellisen tapaan Robert Rodriguez yhdessä Frank Millerin kanssa. 

Elokuvan ensi-illan ajankohdaksi ilmoitettiin alun perin 4. lokakuuta 2013, mutta sittemmin julkaisua lykättiin lähes vuodella 22. elokuuta 2014 asti.

## Näyttelijät

## Roolitus
Ava Lordin rooliin harkittiin näyttelijöitä Angelina Jolie, Salma Hayek, Rose McGowan ja Rachel Weisz, kunnes Miller ja Rodriguez valitsivat yksimielisesti Eva Greenin.

## Lähteet
Karaoke (albumi)

**Karaoke** on ruotsalaisen Magnus Ugglan vuonna 1997 julkaistu albumi. Se on Ugglan yhdestoista studioalbumi. Albumi äänitettiin Polar Studios -studiolla.

Osa albumin kappaleista on Ugglan varhaisten albumien, kuten Om Bobbo Viking ja Livets teater, tyylisiä. Levyn kappaleista muun muassa "Den bästa publik" nousi hitiksi. Albumin bonuskappaleet "Kompositören" ja "Visa" nauhoitettiin livenä Börsissä, Tukholmassa, vuonna 1997.

Albumia tilattiin kauppoihin yli 40&nbsp;000 kappaletta ennen ilmestymistään.

## Kappalelista
# *Den bästa publik* (3.16)
# *Kung för en dag* (3.16)
# *Jag vill* (3.43)
# *Gör det* (3.37)
# *Svensexan* (3.19)
# *Utan dig* (3.56)
# *Pom Pom (Magnus Ugglas fanfar)* (3.55)
# *Bli gay* (3.28)
# *Bra för att va svensk* (3.08)
# *En sista dans* (4.04)

### Bonuskappaleet
# *Kompositören* (3.15)
# *Visa* (duetto Vanna Rosenbergin kanssa) (3.40)

## Muusikot
* Magnus Uggla (laulu)
* Marcus Seregård (rummut)
* Christer Fogström (kitara)
* Ville Holmqvist (kitara)
* Erik Calin (basso)
* Johan Eriksson (koskettimet)
* Anders Glenmark (koskettimet)
* Ruskträsk Johansson (saksofoni)
* Henrik Rongedahl (taustalaulu)
* Anders Glenmark (taustalaulu)

### Kappaleessa "Kompositören"
* Hans Gardenmar (piano)
* Lars Wellander (kitara)
* Bosse Persson (basso)
* Hans Arktoft (klarinetti)
* Peter Gardemar (viulu)
* Olle Flodin (viulu)
* Arne Stenlund (viulu)
* Erland Malmgren (sello)

### Kappaleessa "Visa"
* Tomas Bergkvist (koskettimet)
* Hans Gardemar (koskettimet)
* Magnus Bengtsson (kitara)
* Bosse Persson (basso)
* Jonas Stadling (rummut)
* Vanna Rosenberg (laulu)

## Lähteet
* Magnus Uggla – The Uggly Strix-Site 

### Viitteet
Wachowskin sisarukset

**Wachowskin sisarukset** eli **Lana Wachowski** (ent. Laurence ”Larry” Wachowski, s. 21. kesäkuuta 1965) ja **Lilly Wachowski** (ent. Andrew ”Andy” Wachowski, s. 29. joulukuuta 1967) ovat yhdysvaltalaisia elokuvaohjaajia ja -käsikirjoittajia. Heidät tunnetaan parhaiten *[[Matrix (elokuvasarja)|Matrix]]*-elokuvasarjasta.

Wachowskit ovat kotoisin Chicagosta. High schoolin jälkeen he opiskelivat tahoillaan yliopistoissa, mutta kumpikin jätti opintonsa kesken ja palasi kotikaupunkiinsa. He perustivat maalaus- ja remonttiyrityksen ja käsikirjoittivat sarjakuvia Marvelille. 1980-luvun lopulla he lukivat Roger Cormanin ja Jim Jeromen kirjan *[[Corman on Corman]]*, jonka innoittamina he kokeilivat elokuvan käsikirjoittamista. Ensimmäisestä Wachowskien myymästä käsikirjoituksesta tuotettiin *[[Ammattitappajat]]* (1995), mutta käsikirjoitusta muokattiin heidän jälkeensä niin paljon, että he olisivat lopulta halunneet nimensä pois elokuvan tekijätiedoista.

Wachowskit esittelivät *Ammattitappajien* tuottajalle Joel Silverille *Matrixin* käsikirjoituksen, mutta he halusivat myös ohjata elokuvan itse. Silver suostui tuottamaan sisarusparin esikoisohjauksena pienen budjetin rikosdraaman *[[Bound (vuoden 1996 elokuva)|Bound]]*, joka sai kriitikoilta erinomaisen vastaanoton. Sen jälkeen he pääsivät tekemään *Matrixia*.

Sisarukset tunnettiin aiemmin Wachowskin veljeksinä, kunnes vuonna 2012 Lana (ent. Larry) Wachowski kertoi julkisuudessa olleensa sukupuolenkorjausprosessissa ja käyttävänsä nimeä Lana. Hänen transsukupuolisuutensa oli ollut julkisuudessa jo pitkään, ja naiseksi pukeutuminen oli herättänyt huomiota jo kymmenen vuotta ennen kaapista ulos tulemista. Lilly Wachowski kertoi transsukupuolisuudestaan 8. maaliskuuta 2016 Windy City Timesille.

## Työt
### Elokuvat

### Televisiosarjat

### Videopelit

### Sarjakuvat

## Lähteet

## Kirjallisuutta
*Keegan, Cael M.: *Lana and Lilly Wachowski.* University of Illinois Press, 2018. .

## Aiheesta muualla
*
*
Paksu pilvi

**Paksu pilvi** on korkea pilvi. Paksun pilven korkeus on kilometrejä, ja se ulottuu alapilvien korkeudelta ylä- tai keskipilveen asti. Paksuihin pilviin liittyy monesti sadetta tai sen mahdollisuus, ja ukkostakin. 

## Paksut pilvet
Karl Stargardt

**Karl Bruno Stargardt** (4. joulukuuta 1875 Berliini, Saksa – 2. huhtikuuta 1927 Marburg, Saksa) oli saksalainen silmälääkäri, joka kuvasi näkövammaisuutta aiheuttavan Stargardtin rappeumataudin vuonna 1909.

Stargardt opiskeli yliopistoissa Heidelbergissä, Erlangenissa ja Berliinissä. Hän sai tohtorinarvonsa Kielin yliopistosta vuonna 1899.

Stargardt kärsi munuaistulehduksesta ja sydänkomplikaatioista. Hän kuoli 51-vuotiaana Marburgissa.

## Lähteet
Maki (Formula 1 -talli)

**Maki** oli pieni japanilainen Formula 1 -talli. Kenji Mimura perusti sen 1974, ja se oli ensimmäinen japanilainen F1-talli Hondan vetäydyttyä kauden  jälkeen. Maki esiintyi ensimmäisen kerran Britannian GP:ssä, kuljettajanaan uusiseelantilainen Howden Ganley. Saksan GP:ssä Ganley loukkaantui ja talli vetäytyi pois loppukaudesta.

Seuraavalla kaudella Maki palasi Hollannin GP:ssä, tällä kertaa kuljettana Hiroshi Fushida. Tallin ainoa auto hajosi, eikä varaosia ollut, joten kilpailu jäi ajamatta. Seuraavan kilpailun ajan autoa korjattiin, ja jälleen Britannian GP:ssä talli oli mukana, mutta karsiutui. Loppukauden Tony Trimmer korvasi Fushidan, tosin huonolla menestyksellä.

Maki vetäytyi jälleen ja palasi vielä kerran radoille 1976 Japanin Grand Prix'iin, jonka jälkeen lopetti toimintansa.

## Sponsorit
Citizen

## Formula One World Championship

## Lähteet
Thanom Kittikachorn

**Chomphon Thanom Kittikachorn** (, 11. elokuuta 1911 &ndash; 16. heinäkuuta 2004) oli thaimaalainen kenraali, joka toimi sotilasjuntan johtajana ja pääministerinä 1963–1973. Thanom sai sotamarsalkan arvon 1964.

Thanomin kovat otteet kommunistisiksi katsomiensa poliittisen opposition ja opiskelijaliikkeen hiljentämiseksi 1973 johtivat kuninkaan väliintuloon ja Thanomin maanpakolaisuuteen. Hänen paluunsa 1976 aloitti uuden väkivallan aallon ja pitkitti maan siirtymistä siviilihallintoon.
Plastisuus

**Plastisuus** (muovautuvuus) fysiikassa on aineen ominaisuus, jossa voiman vaikutuksesta sen muotoon syntyy palautumattomia muodonmuutoksia. Plastiset muodonmuutokset tapahtuvat leikkausvoimaa pienemmillä voimilla. Esimerkkejä plastisesta materiaalista ovat savi ja pehmeä teräs. Tekniikassa siirtymistä elastisesta, palautuvasta muodonmuutoksesta plastiseen palautumattomaan muodonmuutokseen sanotaan myötörajaksi.  

Monet joustavat metallit käyttäytyvät taivutettaessa siten, että jännitys kasvaa suhteessa taivutuksen suuruuteen. Toisin sanoen materiaali käyttäytyy elastisesti. Kun taivutusvoima poistetaan, kappale palaa alkuperäiseen asentoonsa. Kun taivutuksen aiheuttavan jännityksen määrä ylittää myötörajan, kappale ei enää käyttäydy elastisesti eikä palaudu alkuperäiseen asentoonsa. Tällöin materiaaliin on syntynyt plastinen muodonmuutos.

Plastisessa materiaalissa voidaan tehdä suuria muodonmuutoksia ilman, että kappale murtuu. Tämä ilmiö on havaittavissa suurimmalla osalla metalleista, ja plastisuus on ominaista suurelle joukolle muitakin materiaaleja, kuten muoveille. Kiderakenteiden kannalta plastisuus on seurausta dislokaatioiden vaeltamisesta.
Den tatuerade generationen

__NOTOC__
**Den tatuerade generationen** on Magnus Ugglan 13. studioalbumi, joka julkaistiin 6. lokakuuta 2004.

Albumilla on erikoinen versio vanhasta Ugglan hitistä "Varning på stan". Kappaleen uusi versio, "Varning på stan enligt Bellman", on täysin erilainen kuin alkuperäisversio. Kappale on hitaampi ja rauhallisempi kuin aikaisemmin.

## Kappaleet
#
#
#
#
#
#
#
#
#
#
#

## Lähteet
Raven Software

**Raven Software** on yhdysvaltalainen videopelien valmistaja. 

## Historia
Yhtiön perustivat vuonna 1990 veljekset Brian ja Steve Raffel Madisonissa, Wisconsinissa. Vuonna 1997 Raven Software allekirjoitti sopimuksen, jolla Activision sai yksinoikeuden yhtiön pelien julkaisemiseen. Myöhemmin samana vuonna Raven Software sulautettiin osaksi Activisionia.

He kehittivät *[[Quake 4|Quake 4:n]]* vuonna 2005 ja vuonna 2009 id Softwaren kanssa *[[Wolfenstein (vuoden 2009 videopeli)|Wolfensteinin]]*. Raven Software kehitti yhteistössä Infinity Wardin kanssa *[[Call of Duty: Modern Warfare 3|Call of Duty: Modern Warfare 3:een]]* moninpelimuodon, joka julkaistiin 8. marraskuuta 2011. Vuonna 2010 noin 40 ihmistä irtisanottiin *[[Singularity]]n* julkaisun jälkeen, jonka jälkeen yhtiö on keskittynyt *[[Call of Duty]]* -pelisarjan kehittämiseen. 

Raven Softwaren ja Treyarchin yhteistyössä kehittämä peli *[[Call of Duty: Black Ops Cold War]]* julkaistiin 13. marraskuuta 2020.

## Raven Softwaren pelit
**[[Black Crypt]]* (1992)
**[[Shadowcaster]]* (1993)
**[[CyClones]]* (1994)
**[[Heretic]]* (1994)
***' (1994)
*''[[Hexen]]'' (1995)
***' (1996)
**[[Necrodome]]* (1996)
**[[Mageslayer]]* (1997)
**[[Take No Prisoners]]* (1997)
**[[Hexen II]]* (1997)
**[[Hexen II#Portal of Praevus|Hexen II: Portal of Praevus]]* (1998)
**[[Heretic II]]* (1998)
**[[Soldier of Fortune]]* (2000)
**[[Star Trek Voyager: Elite Force]]* (2000)
**[[Star Trek: Voyager Elite Force: Virtual Voyager]]* (2001)
**[[Star Wars Jedi Knight II: Jedi Outcast]]* (2002)
**[[Soldier of Fortune II: Double Helix]]* (2002)
**[[Star Wars Jedi Knight: Jedi Academy]]* (2003)
**[[X-Men Legends]]* (2004)
**[[X-Men Legends II: Rise of Apocalypse]]* (2005)
**[[Quake 4]]* (2005)
*** (2006)
**[[Wolfenstein (vuoden 2009 videopeli)|Wolfenstein]]* (2009)
**[[Singularity]]* (2010)
**[[Call of Duty: Modern Warfare 3]]* (2011)
**[[Call of Duty Online]]* (2015)
**[[Call of Duty: Modern Warfare Remastered]]* (2016)
**[[Call of Duty: Black Ops Cold War]]* (2020)

## Lähteet

## Aiheesta muualla
* Viralliset verkkosivut
Teoria miehistä (televisiosarja)

**Teoria miehistä** (*Men in Trees*) on yhdysvaltalainen draamakomediasarja, joka alkoi vuonna 2006. *Teoria miehistä* -sarjan pääosassa näyttelee Anne Heche. Hän esittää newyorkilaista parisuhdeneuvojaa Marin Fristia, joka sarjan alussa muuttaa pieneen alaskalaiseen kylään kirjoittamaan kirjaa.

Suomessa sarja alkoi 26. huhtikuuta vuonna 2007, ja sitä esittää televisiokanava MTV3. Kanava esittää sarjan toisen tuotantokauden 5. kesäkuuta vuonna 2008 alkaen. Yhdysvalloissa *Teoria miehistä* päättyi kesäkuussa vuonna 2008 kahden tuotantokauden jälkeen. Suomessa toinen tuotantokausi päättyi 5 lokakuuta 2008. 

## Juoni

Sarja kertoo parisuhdeneuvojasta Marin Frististä, joka kirjansa mainosmatkalla Alaskassa jää Elmo-nimiseen kaupunkiin kirjoittamaan uutta kirjaa miehistä, saatuaan tietää sulhasensa pettävän häntä. Marin neuvoo kirjansa naislukijoita parisuhdeasioissa, mutta huomaa ettei itse ole toiminut niin kuin on muille opettanut.

## Henkilöt

* Marin Frist
* Jack Slattery
* Patrick Bachelor
* Sara Johnson
* Mai Washington
* Celia Bachelor
* Jane (Kustantaja)
* Annie O´Donnel
* Ben Jackson
* Buzz Washington
* Theresa Jackson

## Lähteet

## Aiheesta muualla
*Suomenkielinen Teoria miehistä-sarjan nettisivut (MTV3.fi)
Luettelo valtioista maanosittain

Tämä on **luettelo valtioista maanosittain** jaoteltuna. Luettelossa ei ole huomioitu eri valtioiden pieniä merentakaisia alueita, kuten Karibian ja Oseanian itsehallintoalueita . Luettelon lopussa on kiistanalaisia valtioita ja alueita maanosittain.

## Aasia

## Afrikka

## Etelä-Amerikka

## Eurooppa

## Oseania

## Pohjois-Amerikka

## Kiistanalaiset valtiot ja alueet

### Aasia
* *[[Pohjois-Kypros]]*
* *[[Palestiinalaishallinto]]*
* *[[Abhasia]]*
* *[[Etelä-Ossetia]]*
* *[[Artsakhin tasavalta]]* eli *Vuoristo-Karabahin tasavalta*
* *[[Azad Kashmir]]*
* *[[Waziristan]]*
* *[[Tamil Eelam]]*
* *[[Tiibet]]*
* *[[Shan (osavaltio)|Shan]]*
* *[[Aceh]]*

### Afrikka
* *[[Länsi-Sahara]]*
* *[[Azawad]]*
* *[[Somalimaa]]*
* *[[Maakhir]]*
* *[[Puntmaa]]*
* *[[Galmudug]]*
* *[[Lounais-Somalia]]*
* *[[Jubamaa]]*

### Eurooppa
* *[[Katalonia]]*
* *[[Transnistria]]*
* *[[Luhanskin kansantasavalta]]*
* *[[Donetskin kansantasavalta]]*
* *[[Kaukasian emiraatti]]*
Hei hulinaa

**Hei hulinaa** oli vuosina 1988–1989 esitetty Pirkka-Pekka Peteliuksen ja Pedro Hietasen kahdeksanosainen television sketsisarja. Suorina lähetyksinä esitetyt jaksot sisälsivät sketsejä, joista osa oli improvisoituja ja osa vanhoja sketsejä radion *[[Yömyöhä]]*-ohjelmasta. Pedro Hietanen esitti sketseissä yleensä juontajaa, joka haastatteli studiossa Peteliuksen esittämiä hahmoja. Sketsien välissä esitettiin eri artistien musiikkivideoita, joiden aikana maskeeraaja Sirpa Lipponen meikkasi ja puvusti Peteliuksen seuraavaa sketsiä varten. 

## Sketsejä

* Herra 47 (Hei hulinaa oli ensimmäinen television sketsisarja, jossa Herra 47 esiintyi)
* Jarna Kuiva
* Videotuottaja Per ”Pelle” Haschisblad
* Mäkihyppääjä Eddie Edwards
* Rocktähti Ben Puzzle Limelight
* Pahat pukit
* Ritva ”Kike” Elomaa
* Uutiset

## Jatkosarja
Sarjalle tehtiin vuonna 1989 jatkoa neljän uuden jakson verran nimellä *[[Hui helinää]]*. Sarja oli hyvin samantyyppinen edeltäjänsä kanssa, sillä sen ja *Hei hulinaa* -sarjan sketsit esitettiin aina samassa studiossa ja ohjelmien rakenne pysyi samanlaisena. Kesällä 1991 molempien sarjojen sketseistä esitettiin vielä tunnin mittainen koostejakso *Hoi hölinää*.

## Lähteet
* 
* 

### Viitteet
Ett bedårande barn av sin tid

__NOTOC__
**Ett bedårande barn av sin tid** on Magnus Ugglan 14. studioalbumi, joka julkaistiin 22. helmikuuta 2006. Levy sisältää pelkästään Ugglan tekemiä cover-versioita esikuvansa kuplettilaulaja Karl Gerhardin kappaleista.

## Kappaleet
#
#
#
#
#
#
#
#
#
#
#
#
#
#
#
#
#

## Lähteet
Vita Bergen

**Vita Bergen** on puisto Tukholmassa Ruotsissa. Kumpuilevaan maastoon rakennettu puisto sijaitsee Renstiernas gatanin, Skånegatanin ja Malmgårdsvägenin rajaamalla alueella. Suuri osa alueesta on kuulunut suojelualueeseen vuodesta 1956. Alue kuului 1800-luvun lopulla Tukholman köyhimpiin, ja August Strindberg kuvaili sitä kirjassaan *Röda Rummet* vuonna 1879. Yhä edelleen on nähtävissä vanhoja puurakenteisia työläisasuntoja puiston laidalla. Per Anders Fogelström on nimennyt kirjansa *Vita bergens barn* alueen mukaan.
## Sofiankirkko
Puiston rakentaminen aloitettiin 1888. Sen korkeimmalla kohdalla, 46 metriä merenpinnan yläpuolella, sijaitsee Sofian kirkko, joka on vihitty 1906. Puisto levittäytyi kirkon ympärille 1911, itäosa liitettiin 1913, eteläinen osa 1914 ja pohjoisosa 1922–1924. Alueella on ulkoilmateatteri vuodelta 1954 jossa kunnallinen Puistoteatteri pitää kesäisin näytöksiä. Puistossa on myös musiikkipaviljonki.

Nimi Vita Bergen on ollut käytössä vuodesta 1967, aiemmin se oli *Vita Berget*. Nykyään sitä kutsutaan puhekielessä *Vitabergsparkeniksi*. Alueella on nykyään alkoholinkäyttö kielletty iltakymmenen jälkeen aiemmasta reippaasta juhlinnasta johtuen.
## Datakeskus
Vita Bergenin alla, yli 30 metrin paksuiseen kallioon louhittuna, sijaitsee toisen maailmansodan aikana rakennettuihin ja myöhemmin ydinhyökkäystä vastaan vahvistettuihin entisiin suojatiloihin perustettu Bahnhof AB:n rakennuttama datakeskus Pionen.

## Lähteet
* 
### Viitteet

## Aiheesta muualla
*
JerryC

**JerryC** (Jerry Chang) on taiwanilainen kitaristi, joka on tullut kuuluisaksi sovituksestaan Johan Pachelbelin *Canon in D Major* kappaleesta. 

## Suosio
Suosio levisi Google Videon sekä YouTuben välityksellä. *[[Canon Rock]]ista* on tehty useita coverversioita, muun muassa Funtwon versio.

## Sävellykset ja sovitukset
* Canon Rock (Johan Pachelbelin *Canon in D*)
* Canon Rock II (Uudempi versio Canon Rockista'')
* Rock On
* Whose Autumn
* No More Distance
* Alien Walker
* Wedding in the Dream (Mariage D'amour cover)
* I'm Alright (Neil Zaza cover)
* Sweeping from Heaven
* Tender
* Beloved

## Varusteet
Jerry Chang omistaa kaksi Fender Stratocasteria, ESP Horizon FR-II:sen ja Line 6 Variax 500:sen. Vahvistamiseen hän käyttää PODXT Liveä ja Mesa Boogie Dual Rectifieria.

## Aiheesta muualla
* JerryC.tw  (Virallinen kotisivu)
Tim Schenken

**Tim Schenken** (s. 26. syyskuuta 1943 Sydney, Australia) on entinen Formula 1 -kuljettaja. Hän ajoi urallaan lukuisissa pienissä talleissa, ja osallistui 36 Grand Prix'iin, joissa saavutti yhden palkintosijan (Itävallan Grand Prix 1971 3.sija) ja yhteensä 7 MM-pistettä.

Ennen kilpailemistaan Formula 1:ssä Schenken voitti vuonna 1968 sekä Britannian Formula 3 -sarjan että Formula Ford -sarjan mestaruudet. Kilpauransa jälkeen hän on toiminut muun muassa jokavuotisen Australian V8 Supercars -mestaruussarjan kilpailujohtajana.

## Lähteet
Bruce-mitali

**Catherine Wolfe Bruce -kultamitali** on Astronomical Society of the Pacificin vuosittain jakama palkinto ansiokkaasta työstä tähtitieteen hyväksi. Palkinto on nimetty Catherine Wolfe Brucen mukaan.

Mitalin saajat ovat:

* 1898, Simon Newcomb
* 1899, Arthur Auwers
* 1900, David Gill
* 1902, Giovanni Schiaparelli
* 1904, William Huggins
* 1906, Hermann Carl Vogel
* 1908, Edward C. Pickering
* 1909, George William Hill
* 1911, Henri Poincaré
* 1913, Jacobus C. Kapteyn
* 1914, Oskar Backlund
* 1915, William Wallace Campbell
* 1916, George Ellery Hale
* 1917, Edward Emerson Barnard
* 1920, Ernest W. Brown
* 1921, Henri A. Deslandres
* 1922, Frank W. Dyson
* 1923, Benjamin Baillaud
* 1924, Arthur Eddington
* 1925, Henry Norris Russell
* 1926, Robert G. Aitken
* 1927, Herbert Hall Turner
* 1928, Walter S. Adams
* 1929, Frank Schlesinger
* 1930, Max Wolf
* 1931, Willem de Sitter
* 1932, John S. Plaskett
* 1933, Carl V. L. Charlier
* 1934, Alfred Fowler
* 1935, Vesto Slipher
* 1936, Armin O. Leuschner
* 1937, Ejnar Hertzsprung
* 1938, Edwin Hubble
* 1939, Harlow Shapley
* 1940, Frederick H. Seares
* 1941, Joel Stebbins
* 1942, Jan Oort
* 1945, Edward Arthur Milne
* 1946, Paul Merrill
* 1947, Bernard Lyot
* 1948, Otto Struve
* 1949, Harold Spencer Jones
* 1950, Alfred H. Joy
* 1951, Marcel Minnaert
* 1952, Subrahmanyan Chandrasekhar
* 1953, Harold D. Babcock
* 1954, Bertil Lindblad
* 1955, Walter Baade
* 1956, Albrecht Unsöld
* 1957, Ira S. Bowen
* 1958, William Wilson Morgan
* 1959, Bengt Strömgren
* 1960, Viktor Ambarzumjan
* 1961, Rudolph Minkowski
* 1962, Grote Reber
* 1963, Seth Barnes Nicholson
* 1964, Otto Heckmann
* 1965, Martin Schwarzschild
* 1966, Dirk Brouwer
* 1967, Ludwig Biermann
* 1968, Willem J. Luyten
* 1969, Horace W. Babcock
* 1970, Fred Hoyle
* 1971, Jesse Greenstein
* 1972, Iosif Šklovski
* 1973, Lyman Spitzer, Jr.
* 1974, Martin Ryle
* 1975, Allan Sandage
* 1976, Ernst Öpik
* 1977, Bart J. Bok
* 1978, Hendrik C. van de Hulst
* 1979, William A. Fowler
* 1980, George Herbig
* 1981, Riccardo Giacconi
* 1982, Margaret Burbidge
* 1983, Yakov B. Zel'dovich
* 1984, Olin C. Wilson
* 1985, Thomas G. Cowling
* 1986, Fred L. Whipple
* 1987, Edwin Salpeter
* 1988, John G. Bolton
* 1989, Adriaan Blaauw
* 1990, Charlotte E. Moore Sitterly
* 1991, Donald E. Osterbrock
* 1992, Maarten Schmidt
* 1993, Martin Rees
* 1994, Wallace Sargent
* 1995, P. James E. Peebles
* 1996, Albert E. Whitford
* 1997, Eugene Parker
* 1998, Donald Lynden-Bell
* 1999, Geoffrey Burbidge
* 2000, Rashid A. Sunyaev
* 2001, Hans Bethe
* 2002, Bohdan Paczyński
* 2003, Vera Rubin
* 2004, Chūshirō Hayashi
* 2005, Robert Kraft
* 2006, Frank J. Low
* 2007, Martin Harwit
* 2008, Sidney van den Bergh
* 2009, Frank Shu
* 2010, Gerry Neugebauer
* 2011, Jeremiah P. Ostriker
* 2012, Sandra Faber
* 2013, James E. Gunn
* 2014, Kenneth Kellermann
* 2015, Douglas N. C. Lin
* 2016, Andrew Fabian
* 2017, Nicholas Z. Scoville
* 2018, Tim Heckman
* 2019, Martha P. Haynes
* 2021, Bruce Elmegreen
* 2022, Ellen Gould Zweibel
* 2023, Marcia J. Rieke
* 2024, Chryssa Kouveliotou

## Lähteet
San Marinon Grand Prix 1991

**San Marinon Grand Prix 1991** oli 503. Formula 1 -osakilpailu. Se ajettiin sateisessa säässä Imolassa 28. huhtikuuta vuonna 1991. Kilpailun voitti paalupaikalta startannut Ayrton Senna, jo kolmannen kerran tällä kaudella. JJ Lehto otti F1-uransa ensimmäisen ja ainoan palkintosijansa ollessaan kolmas. Alain Prost ajoi ulos lämmittelykierroksella, eikä päässyt sen jälkeen enää lähtöruudukkoon. Lotus-talli saavutti kolme MM-pistettä Häkkisen ajaessa viidenneksi ja Baileyn kuudenneksi.

## Kilpailun tulokset

## Muuta

### Merkkipaalut
*Eric van de Poele: 1. kilpailu
*Jyrki Järvilehto: 1. MM-pisteet ja 1. palkintosija
*Mika Häkkinen:1. MM-pisteet
*Julian Bailey: 1. MM-piste
*McLaren: 70. paalupaikka
*Fabrizio Barbazzan ensimmäinen GP

### Kuljettajien MM-tilanne

### Valmistajien MM-tilanne

## Lähteet
Henri Pescarolo

**Henri Jacques William Pescarolo** (s. 25. syyskuuta 1942 Pariisi, Ranska) on entinen ranskalainen kilpa-autoilija ja tallipäällikkö. 

## Ura
Pescarolo osallistui 59 Formula 1 -sarjan MM-kilpailuun ja saavutti 12 MM-pistettä ja yhden palkintosijan (3.sija Monacon Grand Prix 1970). Hän käytti silmäänpistävän vihreää kypärää, ja hänellä on yhä tuuhea parta, joka peittää osittain hänen palovammansa.

Pescarolon lopetettua F1-uransa hän aloitti oman tallin Pescarolo Sportin. Talli kilpaili Le Mans Series -sarjassa ja Le Mansin 24 tunnin ajossa. Pescarolo on voittanut Le Mansin 24 tunnin ajon neljästi vuosina 1972, 1973, 1974 ja 1984. Hän on osallistunut kilpailuun kuljettajana ennätykselliset 33 kertaa ja tallin omistajana 15 kertaa vuoteen 2012 saakka (yhteensä 45 kertaa).

Pescarolo osallistuu vuosittain Dakar-ralliin. Henri Pescaloro on innokas helikopterilentäjä ja hän on osallistunut MM-kilpailuihin Ranskan joukkueessa. Pescaloro on lentänyt yhdessä Patrick Fourticq’n kanssa yksimoottoristen koneiden ennätyksen New York – Pariisi -välillä.

## F1-kaudet, pisteet ja sijoitukset
(**Vahvennetut** kilpailut tarkoittavat paalupaikkaa ja *kursivoidut* nopeinta kierrosta)

## Lähteet

## Aiheesta muualla
Georges Cuvier

**Georges Léopold Chrétien Frédéric Dagobert Cuvier** (23. elokuuta 1769 Montbéliard &ndash; 13. toukokuuta 1832 Pariisi) oli ranskalainen naturalisti ja monipuolinen eläintieteilijä. Elämänsä aikana Cuvier kohosi itseoppineesta harrastelijasta yhdeksi aikansa merkittävimmäksi eläintieteilijäksi. Cuvier oli sotamiehen poika, suoritti juristin tutkinnon, oli eläinten tutkimisesta innostunut kotiopettaja, Napoleonin paroni, Ludvig Filipin Ranskan pääri (1831), Ranskan opetuslaitoksen ylitarkastaja ja protestanttisten kirkollisasiain ministeri.

Cuvier vaikutti 1800-luvun alkupuolen Pariisin tiedeyhteisössä ja oli yksi vertailevan anatomian ja paleontologian uranuurtajista. Étienne Geoffroy Saint-Hilaire kutsui Cuvier’n Pariisiin 1795, missä hänestä nopeasti tuli vertailevan anatomien professori. Vertailevan anatomian alalla Cuvier tarkkaili rakenteita keksimänsä korrelaatioperiaatteen pohjalta. Systematiikkansa Cuvier pohjasi kehittämäänsä rakennetyyppiteoriaan. Koko vertailevan anatomian ala sai oikeastaan alkunsa Cuvierin perustavanlaatuisesta teoksesta *Leçons d'anatomie comparée* (1800-1805). Paleontologiassa hänen uraauurtava teoksensa oli *Recherches sur les ossements fossiles de quadrupèdes* (1812). Paleontologian alalla hän keksi menestyksekkään niin sanotun rekonstruktiometodin.

Koska fossiiliaineisto oli puutteellista, Cuvier kehitti niin sanotun luomisopillisen katastrofi­teorian, joka selitti muun muassa sukupuuttoja. Hän esitti myös tunnetun lentävän lauseen "fossiilista ihmistä ei ole olemassa." Cuvier oli kirjaimellisesti Raamattuun uskova ja ensimmäinen kehitysteorian eli evoluution merkittävistä vastustajista. Cuvier uskoi lajien muuttumattomuuteen ja tyrmäsi arvovallallaan täysin Jean-Baptiste Lamarckin ja Saint-Hilairen kannattaman evoluutioteorian. Hän löysi varhaisesta evoluutioteoriasta puutteita ja virheitä, mutta häneltä jäi huomaamatta teorian lukuisat kohdat, jotka olivat täysin oikein. Tärkein Lamarckin perusajatus oli, että eliöt ovat muuttuneet vähitellen ja sopeutuneet ympäristöönsä. Ranskassa käytiinkin ensimmäinen yhteenotto kehitysopillisten ajatusten esittäjien ja eläinten muuttumattomuuden puolustajien välillä.

Cuvier’n tunnetuimmaksi teokseksi jäi *Règne animal distribué d'après son organisation* (1817). Cuvier kuoli 1832 Pariisissa koleraan, mutta hänen ehdoton auktoriteettinsa jäi painostamaan kehitysopillisia tutkijoita.

Cuvier kuvaili ja nimesi valtavan määrän eläinlajeja, sukuja, heimoja ja lahkoja. Linnuista hän nimesi muun muassa hippiäisten suvun *Regulus*, kapinkehrääjän (*Caprimulgus pectoralis*) ja viidakkotöyhtönärhen (*Platylophus galericulatus*).

## Lähteet
**Eläinten maailma*, s. 180, 
*Juha Valste: *Apinasta ihmiseksi*. 2004, 

### Viitteet

## Aiheesta muualla

*Cuvierin elämäkerta Berkeleyn yliopiston sivuilla
Jean Sibelius: Orchestral Songs

**Jean Sibelius: Orchestral Songs** on kansainväisesti tunnetun suomalaisen baritonin Jorma Hynnisen albumi, jolla hän esittää Jean Sibeliuksen orkesterille säveltämiä lauluteoksia. Säestyksestä ja musiikista vastaa levyllä Tampereen filharmoninen orkesteri, jonka johtajana toimii Leif Segerstam.

## Tekniset tiedot
Albumi on alun perin äänitetty huhtikuussa vuonna 1994 mutta uudelleen muokattu maaliskuussa 2007. Se on valmistettu CD-muotoon, ja valmistajana on ollut Ondine. (ODE 823-2) ja EAN/UPCkoodi on 076119082324.

Albumin mukana seuraa englannin-, saksan- ja ranskankielinen musiikkia esittelevä vihkonen, jossa ovat laulujen sanoitukset sekä alkuperäisillä kielillä että englanniksi.

## Albumin teokset
# Svarta rosor, Op. 36/1, 1:49
# Säv, säv, susa, Op. 36/4, 2:32
# Demanten på marssön, Op. 36/6,  2:21
# På verandan vid havet, Op. 38/2, 3:28
# Under strandens granar, Op. 13/1, 4:45
# Våren flyktar hastigt, Op. 13/4,  1:40
# Kom nu hit, död, Op. 60/1, 2:35
# Var det ett dröm, Op. 37/4, 2:04
# Flickan kom ifrån sin älsklings möte, Op. 37/5, 2:57
# Im Feld ein Mädchen singt, Op. 50/3, 2:51
# Die stille Stadt, Op. 50/5, 2:52
# Aus banger Brust, Op. 50/4, 2:21
# Koskenlaskijan morsiamet, Op. 33, 9:06
# Lastu lainehilla, Op. 17/7, 1:!3
# Illalle, Op. 17/6, 1:"7
# Souda, souda, sinisorsa, 1:15
# Kaiutar, Op. 72/4, 2:58
# Laulu ristilukista, Op. 27/4, 4:09

## Lähteet
*Ondine-levy-yhtiön sivut
Taru (nimi)

**Taru** on suomalainen naisen etunimi. Tarun nimipäivä on ollut 7. maaliskuuta vuodesta 1929 lähtien.

Nimen alkuperä on suomen kielen sana taru, joka merkitsee esimerkiksi satua, myyttiä tai saagaa. Nimi on käännetty suomeen ruotsinkielisestä nimestä Saga, jolla on nykyruotsissa vastaava merkitys.
Ortodoksisessa kirkossa Taru liitetään myös nimeen Daria, joka on feminiinimuoto miehen nimestä Darius. Darius puolestaan juontaa persialaisesta nimestä, joka on yhdistelmä "omistamista" ja "hyvää" merkitsevistä sanoista.

Maaliskuuhun 2026 mennessä Suomessa on Digi- ja väestötietoviraston tietojen mukaan ollut noin 7&nbsp;010 Taru-nimistä naista ja 70–90 samannimistä miestä.

## Tunnettuja Taruja
* Taru Aalto (s. 1976), jalkapalloilija
* Taru Kumara-Moisio (s. 1976), kirjailija ja teatteriohjaaja
* Taru Kuoppa (s. 1983), jousiampuja
* Taru Lahti-Liukkonen (s. 1992), lentopalloilija ja rantalentopalloilija
* Taru Laihanen (s. 1986), jalkapalloilija
* Taru Lintunen (s. 1956), liikuntapsykologian professori
* Taru Sinikka Laisaari, aik. *Mönkäre* (s. 1947), poliitikko ja ministeri, Raha-automaattiyhdistyksen ent. toimitusjohtaja
* Taru Luojola (s. 1980), kirjailija, kääntäjä ja kustannustoimittaja
* Taru Mäkelä (s. 1959), elokuva- ja teatteriohjaaja
* Taru Mäkinen, Taru ja Tarmo Väyrysen yhdessä kirjoittamissaan kirjoissa käyttämä nimimerkki; myös Taru Väyrynen edellisessä avioliitossaan
* Taru Mäntynen (s. 1944), kuvanveistäjä
* Taru Nordlund (s. 1967), kielitieteilijä ja professori
* Taru Nordman (s. 2000), salibandyn pelaaja
* Taru Nyman (s. 1968), laulaja
* Taru Palsa, o.s. *Häyrinen* (s. 1988), kestävyysjuoksija
* Taru Pyhälä (1932–1997), iskelmä- ja lastenlaulaja
* Taru Rinne (s. 1968), ratamoottoripyöräilijä
* Reino Rossi, koko nimeltään *Taru Reino Kai Rossi* (1919–1985), ministeri ja talouselämän vaikuttaja
* Taru Staudinger, graafinen suunnittelija
* Taru Stenvall (1909–1999), lotta ja kirjailija
* Taru Tikkanen (s. 1988), ääninäyttelijä
* Taru Timo (s. 2000), koripalloilija
* Taru Toikka (s. 2001), pesäpalloilija
* Taru Tujunen (s. 1970), kokoomuslainen poliitikko
* Taru Tuukkanen (s. 1977), koripalloilija
* Taru Valjakka (s. 1938), oopperalaulaja, laulunopettaja ja runoilija
* Taru Valkeapää (s. 1968), esiintymiskouluttaja ja juontaja
* Taru Viinikainen (s. 1983), lastenkirjailija
* Taru Väyrynen (s. 1944), kirjailija

## Kuvitteellisia Taruja
* Taru, muinaisten heettiläisten säiden jumala
* Taru, hedelmällisyyden jumala muinaisen Lähi-idän mytologiassa
* Taru Saaristo, Minna Turusen roolihahmo televisiosarjassa *[[Salatut elämät]]*

## Lähteet
Marlowe Gardiner-Heslin

**Marlowe Gardiner-Heslin** (s. 30. maaliskuuta 1985 Toronto, Ontario, Kanada) on kanadalainen ääninäyttelijä. Hän on näytellyt Tysonia *[[Beyblade]]ssa*. Enimmäkseen hän on näytellyt teattereissa.

## Filmografia
Kabát

**Kabát** on 1980-luvulla perustettu tšekkiläinen hard rock -yhtye. Yhtye on saavuttanut 1990-luvulta lähtien suurta suosiota kotimaassaan. Se osallistui vuonna 2007 Tšekin ensimmäisenä edustajana Eurovision laulukilpailuihin kappaleella *[[Malá Dáma]]*, mutta jäi semifinaalin viimeiseksi yhdellä pisteellä.

## Historia
Kabátin historia ulottuu vuoteen 1983, jolloin bassokitaristi Milan Špalek ja kitaristi Tomáš Krulich perustivat yhtyeen 50&nbsp;000 asukkaan Teplicessa. Myöhemmin yhtyeeseen liittyi mukaan rumpali Radek "Hurvajs" Hurčík ja laulaja Josef Vojtek. Ota Váňa tuli yhtyeen toiseksi kitaristiksi 1990, mistä lähtien Kabát on toiminut samalla kokoonpanolla.

Kabát soitti alkuaikoinaan lähinnä kotikaupungissaan Teplicessa ja sen naapurikaupungeissa, kunnes yhtye julkaisi 1991 ensimmäisen albuminsa *Má ji motorovou* ja 1992 live-albumin *Živě*. Ensimmäisten levytystensä jälkeen Kabát sai kotimaassaan laajemmalti huomiota ja solmi levytyssopimuksen Monitor/EMI:n kanssa. Myöhemmät albumit ovat myös olleet menestyksekkäitä, ja Kabát on nauttinut Tšekissä suurta suosiota ja saanut paljon tunnustusta ja monia palkintoja. Kabátin 2002 julkaistusta *Suma Sumárum* -albumista tuli maan kaikkien aikojen myydyin. Se myi viisinkertaista platinaa 128&nbsp;000 kappaleella.

## Diskografia

***CD**
# Má jí motorovou (1991, Monitor)
# Živě! (1992, Monitor)
# Děvky ty to znaj (1993, Monitor)
# Colorado (1994, Monitor)
# Země plná trpaslíků (1995, Monitor)
# Čert na koze jel (1997, Monitor)
# MegaHu (1999, Monitor/EMI)
# Go satane go (2000, Monitor/EMI)
# Suma Sumárum (2002, Monitor/EMI) 
# Dole v dole (2003, Monitor/EMI)
# Corrida (2006, EMI)
# Banditi di Praga (2010)
# Do pekla/do nebe (2015)
# El Presidento (2022)

***DVD**
# Best of video Koncert (2002, EMI)
# Kabát Live 2003 - 2004, 2DVD (2004, EMI)
***Singlet**
# S čerty tancoval (1989, Supraphon)
# Jak ti šlapou Kabáti (1994, Monitor)
# Mistři světa (1996, Monitor/EMI)
# Učitel (1999, EMI)  
# Stará Lou (2003, EMI)

## Lähteet

## Aiheesta muualla
*Yhtyeen kotisivu
Lääkkeiden riskiluokitus raskauden ja imetyksen aikana

**Lääkkeiden riskiluokitus raskauden ja imetyksen aikana** ilmaisee lääkeaineen riskiä aiheuttaa sikiövaurioita ja vaurioita imetyksen aikana, jos äiti ottaa lääkettä ohjeen mukaisesti. 

## Suomi
Suomessa on käytössä raskauden aikana käytettävien lääkkeiden riskiluokitustietokanta Gravbase. Imetyksen aikainen luokitustietokanta on nimeltään Lactbase. Tietokannat sisältävät riippumatonta näyttöön perustuvaa tietoa raskauden ja imetyksen aikaisen lääkehoidon turvallisuudesta. Ne sisältävät myös tietoa vitamiineista, hivenaineista, huumeista sekä tavallisimmista nautintoaineista. Jatkuvasti päivittyviä tietokantoja ylläpitää Medbase, ja se on vain ammattilaisten käytössä maksusta, eikä yleisötietokantaa ole ainakaan toistaiseksi.

### Raskauden aikaisen käytön riski

### Imetyksen aikaisen käytön riski

## Yhdysvallat
Vuonna 1979 Yhdysvaltojen FDA esitteli luokittelun lääkeaineille sikiölle aiheutuvien riskien mukaan. Luokittelu perustui samankaltaiseen ruotsalaiseenluokitteluun, joka oli julkaistu vuotta aiemmin. Se ei sisällä äidinmaitoon erittyvien lääkkeen osasten tai aineenvaihdunnan tuotteiden riskejä.

Yhdysvaltojen FDA:lla on seuraavat määritelmät raskauskategorioille:

FDA vaatii suhteellisesti huomattavaa määrää korkealaatuista tutkimustietoa, jotta lääke voidaan kategorioida raskauskategoria A:han. Tämän vuoksi monet lääkkeet, jotka muissa maissa pääsisivät raskauskategoria A:han, joutuvat kategoria C:hen FDA:n luokituksissa.

## Lähteet

* Abdul Razak: Why Poison Your Baby? Dzulkifli, Malesian University
* Australian categories 
* Sannerstedt R. et al.: Drugs during pregnancy: an issue of risk classification and information to prescribers. Drug Saf. 1996 Feb;14(2):69-77. 

### Viitteet
Puhti

**Puhti** on kahden naisen esiintyvä musiikkia, tanssia, näyttelemistä ja performanssia yhdistävä kokoonpano, jonka lähtökohtana on karjalaisuus. Puhdissa esiintyvät musiikin maisteri Anne-Mari Kivimäki (pääinstrumentti harmonikka) ja tanssitaiteen maisteri Reetta-Kaisa Iles (o.s. Pirhonen). Iles on muun muassa Tsuumin tanssija ja Kivimäki soittaa myös Hehkumossa.

Puhdin ohjelmiston käsikirjoittajana ja ohjaajana on toiminut kuopiolainen Johanna Keinänen.  Kokoonpano on ottanut vaikutteita muun muassa Suistamosta kotoisin olleelta harmonikansoittajalta Ilja Kotikalliolta.

## Improvisaatiota, vuorovaikutusta, huumoria
Puhti on nettisivujensa luonnehdinnan mukaan "hullun koheltavaa, välillä herkistyvää, iloista ja paatoksellista tanssijan ja muusikon yhteistyötä". Puhtin esityksissä on tilanteeseen liittyvää improvisaatiota, huumoria ja luontevaa vuorovaikutusta yleisön kanssa. "Kivimäen ja Pirhosen yhteistyötä täytyy ihailla. Komediassa ajoitus on tärkeintä ja sen nämä naiset hallitsevat täydellisesti. Soitto, laulu ja tanssi lyövät heidän työskentelyssään tasavahvasti kättä." --Aamulehti, syyskuu 2007, Merja Koskiniemi

## Puhtin teokset
* Puhdin elämysmatka Suomessa, ensiesitys Folklandialla 8.–9.1.2010. 
* Puhti Kalaniemellä, ensiesitys Rahvaanmusiikin juhlaviikolla Tampere-talossa 23. huhtikuuta 2009. 
* Kaamosteoria, ensi-ilta heinäkuu 2007, ohjaus ja käsikirjoitus Johanna Keinänen
* Otatus ensi-ilta maaliskuu 2006
* Kantelehenkilö, ensi-ilta heinäkuu 2005, ohjaus ja käsikirjoitus Johanna Keinänen
* Ilja, ensi-ilta marraskuu 2001

## Julkaisut
Puhdin ensilevy Arkistomatkaoppaat CD+DVD (LEMPI002) julkaistiin Kaustinen Folk Music Festivalilla 10. heinäkuuta 2006.

## Tunnustuksia
Puhti sai 11. tammikuuta 2008 Kansanmusiikin ja -tanssin edistämiskeskuksen vuoden Wäinö -tunnustuspalkinnon.Vuoden Wäinöksi nimetään kansanmusiikin tai kansantanssin alalla toimiva henkilö, ryhmä tai taho, jolle halutaan osoittaa tunnustusta taiteellisista tai pedagogisista ansioista, elämäntyöstä tai esimerkiksi merkittävästä innovaatiosta alalla. Tunnustus liittyy kansanmusiikin ja kansantanssin alalla kulloinkin meneillään olevaan yleisteemaan.

Puhti nimitettiin Kaustinen Folk Music Festivalin Juhlayhtyeeksi 2006. Tieto julkistettiin Folklandia-risteilyllä 6. tammikuuta 2006. 

## Aiheesta muualla
* Puhtin kotisivu
## Lähteet